alibayram/wikipedia-40-langs huggingface dataset:
Leona (keresztnév)

A Leona görög eredetű női név a Leó és a Leon férfinév női párja, így a jelentése: nőstényoroszlán. 


Rokon nevek
 Leonetta: a Leona olasz kicsinyítőképzős származéka.
 Lionella: a Lionel férfinév női párja.

Gyakorisága
Az 1990-es években a Leona, Leonetta és a Lionella igen ritka név, a 2000-es években nem szerepelnek a 100 leggyakoribb női név között.

Névnapok
Leona
 január 4. 
 február 20. 
 február 21. 
 április 11. 
 december 9. 
Leonetta:
 január 17.
Lionella:
 március 1.

Híres Leonák, Leonetták, Lionellák

Jegyzetek

Magyar keresztnevek (L)
Női keresztnevek (L)
Görög eredetű magyar női keresztnevek
Ignác

Az Ignác a latin Ignatius név rövidülése. Eredete és jelentése ismeretlen, de kapcsolatba szokták hozni a latin ignis (tűz) szóval.  Női párja: Ignácia.


Gyakorisága
Az 1990-es években az Ignác igen ritka név, a 2000-es években nem szerepel a 100 leggyakoribb férfinév között.

Névnapok
 február 1. 
 július 31. 
 szeptember 1. 
 október 3. 
 október 17. 
 október 23. 
 december 20.

Idegen nyelvi változatai
 Ignaz, Ignatz (német)
 Ignacio (spanyol)

Híres Ignácok
 Acsády Ignác publicista, történész
 Alpár Ignác építész
 Ambro Ignác Romuald főorvos
 Amsel Ignác labdarúgó
 Andaházi Ignác pap, egyházi író
 Antiochiai Szent Ignác püspök, vértanú
 Baerenkopf Ignác püspök
 Baicsi Jakab Ignác pap, tanár
 Bajza József Ignác kanonok
 Bankó Ignác pap
 Bárány Ignác pedagógus
 Batthyány Ignác erdélyi püspök,
 Becsky Ignác genealógus
 Blauhorn Ignác Lajos orvos
 Bognár Ignác zeneszerző
 Borbás Ignác szerzetes, hitszónok
 Born Ignác vegyész, bányahivatalvezető
 Bornemisza József Ignác író
 Casse Benjámin Ignác szerzetes, bölcsész
 Christoffy László Ignác jogász
 Császár Ármin Ignác áldozópap, perjel, aranyérdemkeresztes
 Cseh Ignác alispán, költő
 Darányi Ignác politikus, földművelésügyi miniszter
 Eötvös Ignác (1763–1838) politikus, Eötvös József nagyapja
 Eötvös Ignác (1786–1851) politikus, Eötvös József apja, Eötvös Loránd nagyapja
 Fessler Ignác író, filozófus, evangélikus teológiai doktor
 Frank Ignác jogász, egyetemi tanár, akadémikus
 Gálffy Ignác pedagógus, politikus
 Goldziher Ignác arabista, hebraista
 Kokas Ignác festő, Munkácsy- és Kossuth-díjas érdemes művész
 Kolisch Ignác bankár, sakkozó
 Koller Ignác veszprémi püspök
 Konrád Ignác festő- és szobrászművész
 Kurländer Ignácz meteorológus, az önálló magyar meteorológia egyik alapítója 
 Lederer Ignác császári és királyi tábornagy
 Lenhossék Mihály Ignác orvosdoktor, egyetemi tanár, Magyarország főorvosa, helytartósági tanácsos  
 Loyolai Szent Ignác, a jezsuita rend megalapítója
 Martinovics Ignác kalandor, a magyar jakobinus mozgalom vezetője
 Maurer Ignác festő
 Mészáros Ignác író, műfordító
 Nagy Ignác író, újságíró
 Ignacy Jan Paderewski lengyel zongoraművész és politikus
 Pfeifer Ignác vegyész
 Pióker Ignác Kossuth-díjas, sztahanovista fémgyalus, képviselő
 Romsics Ignác történész
 Roskovics Ignác festőművész
 Semmelweis Ignác orvos, a gyermekágyi láz kórtanának megalapítója
 Szentmártonyi Ignác jezsuita misszionárius, Brazília térképezője
 Török Ignác hadmérnök, az aradi vértanúk egyike
 Tragor Ignác váci helytörténész, múzeum- és könyvtáralapító
 Ürge Ignác szerzetes, hittérítő

Jegyzetek

Magyar keresztnevek (I, Í)
Férfikeresztnevek (I, Í)
Latin eredetű magyar férfikeresztnevek
Áron (keresztnév)

Az Áron  bibliai név, talán héber eredetű, jelentése: ihletett, tisztánlátó, vagy a bátorság hegye.

Gyakorisága
Az 1990-es években gyakori, a 2000-es években a 14-48. leggyakoribb férfinév.

Névnapok
 április 2.
 július 1.

Idegen nyelvi változatai
 אַהֲרֹן (héber)
 Aarón (spanyol)
 Aaron (angol)
 Hárún (arab)
 Harun (török)

Híres Áronok
 Áron, Mózes testvére a Bibliában
 Benedek Áron lelkész
 Berde Áron jogász, közgazdász, egyetemi tanár, rektor, meteorológus, klimatológus, az MTA tagja
 Bessenyei Áron költő
 Buzogány Áron miniszteri tanácsos, író
 Chorin Áron főrabbi
 Gábor Áron tüzér őrnagy, az önálló székely tüzérség megteremtője
 Aaron Jeffery ausztrál színész
 Kibédi Varga Áron hollandiai magyar irodalomtörténész, költő
 Aaron Lennon angol labdarúgó
 Losonczi Áron építészmérnök
 Márton Áron erdélyi pap, Gyulafehérvár római katolikus püspöke
 Őze Áron színművész
 Elvis Aaron Presley amerikai énekes
 Aaron Ramsey walesi labdarúgó
 Hárún ar-Rasíd arab kalifa
 Aaron Sorkin amerikai író, színpadi szerző, producer
 Sövegjártó Áron színművész
 Aaron Swartz amerikai programozó, szerző, wikipédista
 Szilády Áron nyelvész, irodalomtörténész, akadémikus
 Szilágyi Áron olimpiai és világbajnok magyar kardvívó
 Tamási Áron író

Jegyzetek

Magyar keresztnevek (A, Á)
Férfikeresztnevek (A, Á)
Héber eredetű magyar férfikeresztnevek
Simon (keresztnév)

A Simon a Simeon név görög Szimón alakváltozatából ered. Női párja: Szimóna


Rokon nevek
 Simeon: héber eredetű név, jelentése meghallgatás, meghallgattatás. 
 Semjén: a Simeon régi magyar alakváltozata.

Gyakorisága
Az 1990-es években a Simon igen ritka, a Simeon és a Semjén szórványos név, a 2000-es években (2004-től) a Simon a 89-93. leggyakoribb férfinév, a Simeon és a Semjén nem szerepel az első százban.

Névnapok

Simon
 január 5. 
 február 18. 
 április 24. 
 május 16. 
 május 24. 
 október 28.

Semjén
 október 8. 

Simeon
 január 5. 
 február 18. 
 március 24. 
 április 21. 
 május 24. 
 június 1. 
 október 8.

Híres Simonok, Simeonok, Semjének

Biblia 
 Simon apostolok (Simon Péter és a zelóta Simon)
 Simeon, Jákób fia, Izrael 12 törzse egyikének ősatyja

Cár 
 I. Simeon (Nagy Simeon) bolgár cár
 II. Simeon bolgár cár

Énekes, zenész 
 Simon Webbe brit énekes
 Simon Le Bon, a Duran Duran énekese
 Simon Cowell brit zenei producer
 Paul Simon zenész, az egykori Simon and Garfunkel duó egyik tagja

Orvos 
 Abeles Simon orvos
 Austerlitzer Simon orvos

Lelkész 
 Albelius Simon prédikátor
 Chuchich Simon lelkész
 Basch Simon lelkész

Egyéb 
 Simón Bolívar, latin-amerikai forradalmár. Nagy-Kolumbia első elnöke.
 Simon Brenner polgár
 Budai Simon költő
 Simon Baker amerikai színész - A mentalista
 Christoph Simon bölcselet- és jogtudós, költő
 Forgách Simon kuruc tábornagy
 Hollósy Simon festőművész
 Kézai Simon történetíró, krónikás
 Péchi Simon erdélyi kancellár, a szombatos vallás egyik fő terjesztője 
 Sidon Simon magyar matematikus
 Sina Simon földbirtokos, diplomata és mecénás

Egyéb Simonok, Semjének, Simeonok
 Semjén település
 Sarkadi Imre Oszlopos Simeon című regénye

Jegyzetek

Magyar keresztnevek (S)
Férfikeresztnevek (S)
Héber eredetű magyar férfikeresztnevek
Görög eredetű magyar férfikeresztnevek

fr:Simon#Prénom
Boldizsár

A Boldizsár babilóniai eredetű férfinév, a Baltazár magyaros formája. Becenevei: Boldi, Boldika 


Rokon nevek
Baltazár

Gyakorisága
Az 1990-es években igen ritka név, a 2000-es években a 68-81. leggyakoribb férfinév.

Névnapok
 január 6.

Más nyelvű megfelelői
olasz: Baldassare
szlovén: Boltežar
szerb: Valtasar (A bizánci görögből)
a többi nyelvhez lásd: Baltazár

Híres Boldizsárok
 Boldizsár, a keresztény hagyomány szerint a Bibliában szereplő napkeleti bölcsek vagy „háromkirályok” egyike (gyakran fekete bőrűként ábrázolva)
 Bárány Boldizsár ügyvéd, író
 Bartha Boldizsár debreceni főbíró
 Báthory Boldizsár erdélyi főúr, politikus
 Beucer Boldizsár kántor
 Bydeskuti Boldizsár alispán
 Csemniczky Boldizsár, Nógrád megyei koronaőr 
 Debreczeni C. Boldizsár diák
 Demian Boldizsár orvos
 Baltazar Adam Krčelić zágrábi kanonok, segédpüspök, történész
 László Boldizsár, a Cotton Club Singers énekese
 Nagy Boldizsár nemzetközi jogász
 Petrichevich-Horváth Boldizsár

Híres Baldassarék
 Baldassare Castiglione olasz reneszánsz író

Jegyzetek

Magyar keresztnevek (B)
Férfikeresztnevek (B)
Babilóniai eredetű magyar férfikeresztnevek
Gyöngyvér

A Gyöngyvér magyar eredetű női név, jelentése: gyöngytestvér, Arany János névalkotása a régi magyar Gyöngy névből, a Buda halála című művében. 


Rokon nevek
Gyöngyi, Gyöngy, Gyöngyike

Gyakorisága
Az 1990-es években igen ritka név, a 2000-es években nem szerepel a 100 leggyakoribb női név között.

Névnapok
 január 3. 
 január 8.
 május 26. 
 október 23.

Híres Gyöngyvérek
Demjén Gyöngyvér, magyar színművész
 Cseke Gyöngyvér, hegedűművész
 Bognár Gyöngyvér, magyar színművész

Jegyzetek

Magyar keresztnevek (Gy)
Női keresztnevek (Gy)
Magyar eredetű magyar női keresztnevek
Irodalmi névadási eredetű magyar női keresztnevek
Marcell

A Marcell  férfinév latin eredetű. A Marcellus családnévből származik, ez pedig a Marcus (magyarul Márkus) becézőjéből.  Női párja: Marcella. 


Gyakorisága
Az 1990-es években gyakori név, a 2000-es években a 15-33. leggyakoribb férfinév.

Névnapok
 január 9. 
 január 16. 
 április 26. 
 augusztus 14.

Idegen nyelvi változatai
 Marcello (olasz)
 Marcel (francia)

Híres Marcellek

Magyarok

Külföldiek 

 Marcel Desailly francia labdarúgó
 Marcel Duchamp francia képzőművész
 Marcello Lippi olasz labdarúgó és edző
 Marcello Malpighi olasz orvos és természettudós
 Marcel Marceau francia pantomimművész
 I. Marcell pápa római pápa

 Marcello Mastroianni olasz színész
 Marcel Proust francia író
 Marcelo Ríos chilei teniszező
 Marcelo Salas válogatott chilei labdarúgó
 Marcelo Vieira válogatott brazil labdarúgó.

Jegyzetek

Magyar keresztnevek (M)
Férfikeresztnevek (M)
Latin eredetű magyar férfikeresztnevek
Melánia

A Melánia görög eredetű női név, a Melasz név női párja, jelentése: fekete. 


Rokon nevek
 Melani: a Melánia angol és francia alakjából ered.

Gyakorisága
Az 1990-es években a Melánia igen ritka, a Melani szórványos név, a 2000-es években nem szerepelnek a 100 leggyakoribb női név között.

Névnapok
Melánia, Melani
 január 7. 
 január 10. 
 december 31.

Híres Melániák, Melanik
 Melania Trump modell, First Lady
 Melanie Thornton énekes
 Melanie Safka amerikai énekesnő 
 Melanie Griffith amerikai színésznő
 Melanie Chisholm angol énekesnő
Melanie Martinez amerikai énekesnő

Egyéb Melániák, Melanik 
 Melanie Hamilton a Margaret Mitchell által 1936-ban írt Elfújta a szél egyik szereplője, a regényből készült filmben Olivia de Havilland alakítja, melyért 1940-ben Oscar-díjra jelölték.

Jegyzetek

Magyar keresztnevek (M)
Női keresztnevek (M)
Görög eredetű magyar női keresztnevek
Ernő

Az Ernő férfinév  a magyar nyelvújításkor a német eredetű  Ernest névből keletkezett -ő kicsinyítőképzővel. Női párja: Erna


Rokon nevek
Erneszt

Gyakorisága
Az 1990-es években ritka név, a 2000-es években nem szerepel a 100 leggyakoribb férfinév között.

Névnapok
 január 12. 
 július 12. 
 július 13. 
 november 7.

Híres Ernők
 Ágoston Ernő festő, grafikus
 Bakits Ernő szerzetes
 Beer Ernő jogász
 Bielfeld Ernő Vilmos hadbíró
 Biner Vidor Ernő lelkész
 Buda Ernő bányamérnök
 Craloviz János Ernő jogász
 Dohnányi Ernő zongoraművész, zeneszerző, karmester, zongorapedagógus;
 Gerő Ernő kommunista politikus;
 Kiss Ernő honvéd altábornagy, az aradi vértanúk egyike
 Kocsis Ernő festőművész
 Kurnik Ernő mezőgazdász, az MTA tagja
 Ligeti Ernő író, publicista, szerkesztő
 Marosi Ernő művészettörténész, az MTA tagja;
 Mészáros Ernő meteorológus, az MTA tagja
 Nagy Ernő vívó
 Osvát Ernő szerkesztő, író
 Pesovár Ernő néptáncos, koreográfus, néptánckutató
 Poeltenberg Ernő honvéd tábornok, az aradi vértanúk egyike
 Rubik Ernő feltaláló
 Rubik Ernő gépészmérnök, repülőgép-tervező
 Salamon Ernő költő
 Szabó Ernő színművész
 Szénási Ernő színművész
 Szép Ernő költő, író, drámaíró;
 Szív Ernő, Darvasi László írói álneve
 Winter Ernő fizikus, feltaláló
 Zelliger Ernő somorjai ügyvéd, közjegyző

Kitalált személyek
 Nemecsek Ernő Molnár Ferenc A Pál utcai fiúk című regényének szereplője

Jegyzetek

Magyar keresztnevek (E, É)
Férfikeresztnevek (E, É)
Germán eredetű magyar férfikeresztnevek
Veronika (keresztnév)

A Veronika a görög (macedón) eredetű Bereniké név latin alakváltozata, jelentése győzelmet hozó. A Bibliához kapcsolódó egyik apokrif irat szerint egy Veronika nevű asszony egy kendőt nyújtott át Jézusnak a keresztúton, és a legenda szerint a kendőn megmaradt Jézus arcmása. A középkorban ezt az arcképet kezdték el Veronikának nevezni, és a nevet tévesen a latin vera (igaz) és icon (kép) szavak összetételeként magyarázni.


Rokon nevek 

Bereniké, Ronett, Ronetta, Verita, Veron, Verona, Veronka, Vera

Gyakorisága 
Az 1990-es években a Veronika gyakori, a Ronett, Ronetta, Verita, Veron, Verona és Veronka szórványos név volt, a 2000-es években nem szerepelnek a 100 leggyakoribb női név között, kivéve a Veronikát, ami a 38-58. leggyakoribb női név.

Névnapok 
Veronika, Veron, Verona, Veronka
 január 12.
 január 13.
 január 19.
 január 24.
 február 4.
 július 9.
Ronett, Ronetta
Ajánlott névnap: február 4.
Verita
 július 9.
 július 22.
 szeptember 1.

Híres Veronikák, Veriták, Veronok, Veronák, Veronkák, Ronettek és Ronetták 
 Ádám Veronika orvos, biokémikus, egyetemi tanár
 Csapody Vera botanikus
 Fekete Veronika színésznő
 Fűz Veronika szobrász
 Janicsák Veronika énekesnő
 Juga Veronika színész
 Harcsa Veronika énekesnő
 Kincses Veronika operaénekes
 Králl Veronika újságíró
 Madár Veronika színésznő
 Marék Veronika író, grafikus
 Marton Veronika történész, sumerológus
 Schmidt Vera énekesnő, dalszerző
 Tarr Veronika énekesnő
 Tájmel Veronika válogatott labdarúgó
 Tóth Vera énekesnő
 Veronica Pivetti olasz színésznő
 Munk Veronika újságíró
 Veronika M. Avery

Veronika a kultúrában és művészetekben
A veronika növénynemzetség fajai közkedvelt dísznövények Magyarországon, bizonyos fajai gyógyteaként is használatosak
Gyárfás Miklós verse az Új Idők XLIX/6. számában (1943. február 6.)
Ady Endre megemlíti Mária és Veronika c. versében
Paulo Coelho híres Veronika meg akar halni c. regényében a főszereplő szlovén lány neve
A Moho Sapiens zenekar dalt írt hozzá
A Bankrupt együttes dalt írt hozzá 
A magyar Veronaki világzenei együttes énekesnőjéről kapta nevét 
A The Veronicas együttes tagjai a Heathers című film alapján adták maguknak ezt a nevet 
A Veronica Mars egy tini noir dráma tévésorozozat, melyet majd 15 évig sugároztak, a főszereplőt Kristen Bell játszotta 
A Verónica című spanyol horror filmben a főszereplőt megszállja a gonosz

Jegyzetek 

Magyar keresztnevek (V)
Női keresztnevek (V)
Görög eredetű magyar női keresztnevek
Bódog

A Bódog  régi magyar férfinév, ami a boldog szó régi magyar alakjából, a bódogból ered, aminek a jelentése: gazdag.


Gyakorisága
Az 1990-es években szórványosan fordult elő, a 2000-es években nem szerepel a 100 leggyakoribb férfinév között.

Névnapok

 január 14.
 február 21.
 május 18.
 június 9.
 július 7.
 november 20.

Híres Bódogok

 Bátori-Sulcz Bódog honvéd ezredes
 Buzzi Bódog építőmester
 Kiss Bódog Zoltán kertészmérnök, politikus
 Somló Bódog jogtudós
 Török Bódog kézilabdaedző

Jegyzetek

Magyar keresztnevek (B)
Férfikeresztnevek (B)
Magyar eredetű magyar férfikeresztnevek
Antónia

Az Antónia latin eredetű női név, az Antonius (magyarul Antal) férfinév olasz női párja.


Képzett nevek
Antoanett, Antonella, Antoniett, Antonietta, Ténia

Gyakorisága
Az újszülötteknek adott nevek körében az 1990-es években ritka volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Antónia sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
január 17., február 28., április 29., május 3., május 4., május 10.

Híres Antóniák
 Bálint Antónia modell, tv-műsorvezető
 Erős Antónia tv-műsorvezető
 Lusztig Antónia válogatott labdarúgó

Jegyzetek

Magyar keresztnevek (A, Á)
Női keresztnevek (A, Á)
Latin eredetű magyar női keresztnevek
Erős Antónia

Erős Antónia (Szigetvár, 1970. október 2. –) magyar újságíró, televíziós műsorvezető.

Élete
Erős Antónia 1970. október 2-án született Szigetváron Erős Antal tehergépkocsi-vezető és Rab Borbála óvónő gyermekeként.

Általános és középiskolai tanulmányait egyaránt szülővárosában végezte. Érettségi után egy évig napközis nevelőként dolgozott. A Kaposvári Tanítóképző Főiskola elvégzése után (1990–1993) a Kaposvári Városi Televízió riportere volt 1993–1995 között. Közben 1994–1996 között elvégezte az ELTE média szakát. 1995-től a MTV Pécsi Körzeti Stúdiójának alkalmazásában állt mint szerkesztő-riporter. Hír- és magazinműsorokban egyaránt dolgozott, az összes akkori produkcióban szerepet vállalt műsorvezetőként riporterként vagy szerkesztőként. 1998-tól az RTL Klub (ma RTL munkatársa, ahol kétszer is megválasztották a legnépszerűbb női műsorvezetőnek. 25 éves kora óta 1-es tipusú cukorbeteg. Egy Csepp Figyelem néven alapítványt hozott létre a cukorbetegség korai felismerésére és megelőzésére.

Az RTL Híradóját vezeti Szellő Istvánnal. 2015-ben a Forbes őt választotta a 6. legbefolyásosabb magyar nőnek a médiában.

Magánélete
1997-ben ment férjhez Tóth Lászlóhoz, akitől 2009. július 29-én megszülettek ikrei, Szonja Mária és Mátyás Iván.

Díjai, elismerései 
 Magyar Jótékonysági Díj 2020.

Jegyzetek

Források
 Hermann Péter: Ki kicsoda 2002 CD-ROM, Biográf Kiadó, 
 Gerner András (2015): A mi képernyőnk. Budapest: Underground Kiadó

További információk

 Egy csepp figyelem alapítvány honlapja
 Műsorvezető adatbázis
 Műsorvezetők
 ACNEWS honlap 

Magyar rádiósok, televíziósok
Magyar nők
Szigetváriak
1970-ben született személyek
Élő személyek
Sára (keresztnév)

A Sára héber eredetű bibliai női név, jelentése: hercegnő, fejedelemasszony. A Sarolta névvel csak önkényesen kapcsolták össze.

Rokon nevek
 Sári: a Sára magyar becenevéből önállósult.
 Szelli: a Sára angol megfelelőjének a becenevéből önállósult.
Annasára: a Sára és az Anna kereszteséből létrehozott újkeletű név

Gyakorisága
Az 1990-es években a Sára gyakori, a Sári és a Szelli szórványos név, a 2000-es években a Sára a 20-32. leggyakoribb női név, a Sári és a Szelli nem szerepel az első százban.

Névnapok
Sára, Sári
 január 19. 
 július 13. 
 október 9. 
Szelli
 január 19. 
 október 19.

Idegen nyelvű változatai 
 Sarah, Sara (angol)
 Sally (angol)
 Sadie (angol)

Híres Sárák, Sárik

Jegyzetek

Magyar keresztnevek (S)
Női keresztnevek (S)
Héber eredetű magyar női keresztnevek
Fábián

A Fábián latin eredetű férfinév, a Fabianus névből származik, jelentése: A Fabius nemzetséghez tartozó. A Fabius nemzetségnév valószínűleg a faba (bab) szóval függ össze, a jelentése így babos vagy babtermesztő.  Női párja: Fabiána.


Rokon nevek
 Fabó: a Fábián régi magyar becenevéből önállósult. 
 Fábiusz: a Fabius nemzetségnévből származó név. Női párja: Fabióla.
 Fábió: a Fábius név olasz formájából származik.

Gyakorisága
Az 1990-es években a Fábián, Fábiusz, Fabó és Fábió szórványos nevek voltak, a 2000-es években nem szerepelnek a 100 leggyakoribb magyar férfinév között.

Névnap
Fábián, Fabó:
  január 20. 
Fábiusz, Fábió:
 május 11., május 17., július 31.

Híres Fábiánok, Fábiuszok, Fábiók, Fabók
 Fábián pápa
 Fábio Aurélio brazil labdarúgó
 Fabio Borini olasz labdarúgó
 Fabio Cannavaro olasz labdarúgó
 Fabio Capello olasz labdarúgó
 Fábio Coentrão portugál labdarúgó
 Fábio da Silva brazil labdarúgó
 Fabio Grosso olasz labdarúgó
 Fabio Liverani olasz labdarúgó
 Fabio Quagliarella olasz labdarúgó
 Luís Fabiano brazil labdarúgó
 Fabius Rusticus római történetíró
 Marcus Fabius Quintilianus római rétor, tanár
 Paullus Fabius Maximus, Ovidius rokona, Augustus római császár barátja
 Servius Fabius Pictor római történetíró
 Quintus Fabius Maximus Verrucosus „Cunctator”, Hannibál ellenfele

Jegyzetek

Magyar keresztnevek (F)
Férfikeresztnevek (F)
Latin eredetű magyar férfikeresztnevek
Sebestyén

A Sebestyén a latin Sebastianus név rövidülésének magyaros alakja, jelentése Szebaszte (latinosan: Sebastia) városából való. A város eredeti neve Szamaria volt, amit Augustus római császár tiszteletére változtattak meg, a görög eredetű Szebaszte városnév jelentése ugyanis, akárcsak a császár nevéé: magasztos, fennkölt.  


Rokon nevek
 Szebasztián: a Sebestyénnek a latin eredetihez közel álló alakja. 
 Sebes: a Sebestyén régi magyar beceneve. 
 Sebő: a Sebestyén régi magyar beceneve. 
 Sebők: a Sebestyén régi magyar beceneve.

Gyakorisága
Az 1990-es években a Sebestyén és a Szebasztián igen ritka, a Sebes, Sebő és Sebők szórványos név, a 2000-es években a Szebasztián a 69-95. leggyakoribb férfinév, a Sebestyén, Sebes, Sebő és Sebők nem szerepel az első százban.

Névnapok
Sebestyén, Szebasztián
 január 20. 
Sebes
 február 3.
 június 7.
Sebő
 január 20.
 április 12.
 április 24.
 augusztus 29.
 szeptember 19.
 december 5.
 december 30.
Sebők
 január 20.
 december 30.

Híres Sebestyének, Szebasztiánok, Sebesek, Sebők, Sebőkök 
 Sebestyén portugál király
 Szent Sebestyén
 Tinódi Lantos Sebestyén

Sebastian 
 Johann Sebastian Bach barokk zeneszerző
 Sebastian Bach metál énekes
 Sebastian Vettel F1-es világbajnok autóversenyző

Sebastiano 
 Sebastiano del Piombo reneszánsz festő

Vezetéknév 
 Sebestyén Ernő (de)
 Sebestyén Balázs

Jegyzetek

Külső hivatkozások
Sebestyén a helységnevekben

Magyar keresztnevek (S)
Férfikeresztnevek (S)
Latin eredetű magyar férfikeresztnevek
Artúr

Az Artúr valószínűleg angolszász eredetű férfinév, jelentése esetleg: medve. Egy római nemzetségnévből való származtatása szintén bizonytalan.


Gyakorisága
Az 1990-es években szórványosan fordult elő, a 2000-es években nem szerepel a 100 leggyakoribb férfinév között.

Névnapok 
 január 7.
 január 22.
 szeptember 1.
 október 20.
 november 15.
 december 11.

Híres Artúrok és Arthúrok

Magyarok 
 Straussenburgi Arz Artur, császári és királyi vezérezredes, a Monarchia utolsó vezérkari főnöke
 Ferraris Artúr festőművész
 Görgei Artúr, honvédtábornok, hadügyminiszter
 Halmi Artúr Lajos, magyar festőművész, arcképfestő
 Kálid Artúr, magyar színész
 Keleti Artúr, költő
 Somlay Artúr, színész

Külföldiek 

 Arthur Bloch, a Murphy törvénykönyve írója
 Arthur C. Clarke, angol sci-fi-író
 Arthur Conan Doyle, angol író
 Arthur Stanley Eddington, asztrofizikus 
 Arthur Koestler író, publicista
 Arthur Miller, amerikai drámaíró
 Arthur J. Nascarella, amerikai színész
 Arthur Rimbaud, költő
 Arthur Schopenhauer német filozófus
 Arthur Seyß-Inquart, osztrák politikus. A Nürnbergi per egyik fővádlottja
 Arturo Toscanini, olasz karmester
 Arthur Wellesley, brit tábornok és kormányfő

Kitalált személyek
 Arthur király, brit mitológiai alak
Arthur Weasley, Harry Potter J.K.Rowling kitalált személye, mint a Weasley családfő
 Gombóc Artúr, Csukás István Pom Pom meséi című művének egyik szereplője, rajzolta: Sajdik Ferenc
 Artúr, a földönkívüli; Dévényi Tibor Hová lett Artúr? című könyvének szereplője.
 Arthur Dent, Douglas Adams könyvsorozatának, a Galaxis útikalauz stopposoknak főszereplője
 Arthur Bach, az Arthur és az Arthur 2 című filmek címszereplője.
 Arthur Kirkland, a Hetalia: Tengelyhatalmak képregényben Anglia emberi neve.
 Arthur Morgan, a Red Dead Redemption 2 videójáték főszereplője.
Aquaman (DC Comics) (Arthur Curry)

Jegyzetek

Magyar keresztnevek (A, Á)
Férfikeresztnevek (A, Á)
Kelta eredetű magyar férfikeresztnevek
Vitatott eredetű magyar férfikeresztnevek

fr:Arthur#Sens_et_origine_du_nom
vi:Arthur
Zelma

A Zelma az Anzelma és a Szalóme német alakjainak a beceneve. A török Selma névből ered.



Gyakorisága 
Az 1990-es években szórványos név, a 2000-es években nem szerepel a 100 leggyakoribb női név között.

Névnapok 
 január 23.

Idegen nyelvi változatai 
 Selma (török, német, svéd)

Híres Zelmák, Selmák

Jegyzetek 

Magyar keresztnevek (Z)
Női keresztnevek (Z)
Német eredetű magyar női keresztnevek
Germán eredetű magyar női keresztnevek
Héber eredetű magyar női keresztnevek
Arámi eredetű magyar női keresztnevek
Rajmund

A Rajmund germán eredetű férfinév, jelentése: isteni tanács, döntés + védelem. Női párja: Rajmunda.


Rokon nevek
 Rajmond: a Rajmund angol és francia alakváltozata. 
 Ramón: a Rajmund spanyol változata.

Gyakorisága
Az 1990-es években a Rajmund ritka, a Ramón igen ritka, a Rajmond szórványos név volt, a 2000-es években nem szerepelnek a 100 leggyakoribb férfinév között, kivéve a Rajmundot, ami 2003-ban, 2005–2006-ban és 2009-ben a 89., 98., 90., 94. helyen állt.

Névnapok
Rajmund, Rajmond
 január 7. 
 január 23. 
 július 4. 
 augusztus 31. 
Ramón
 július 4.

Híres Rajmundok, Rajmondok és Ramónok
 Badó Rajmund olimpiai ezüstérmes, Európa-bajnok birkózó
 Fodor Rajmund olimpiai bajnok vízilabdázó
 Raimondo Montecuccoli olasz-osztrák császári hadvezér
 Ramón Barreto uruguayi nemzetközi labdarúgó-játékvezető
 Ramón Calderón ügyvéd
 Ramón Castroviejo szemsebész
 Ramon de Perellós katalán író
 Ramón Garbey kubai ökölvívó
 Ramón Mercader, Trockij gyilkosa
 Ramon Muntaner katalán író
 Ramón Novarro mexikói-amerikai színész
 Ramón Vargas operaénekes, tenor
 IV. Rajmund toulouse-i gróf, az I. keresztes hadjárat egyik vezéralakja
 Ramón Gabilondo korábbi spanyol labdarúgó

Jegyzetek

Magyar keresztnevek (R)
Férfikeresztnevek (R)
Germán eredetű magyar férfikeresztnevek
Sokszögszámok

A matematikában sokszögszámnak nevezzük az olyan természetes számokat, mely (kavicsok, pontok stb. segítségével kirakva) szabályos sokszög alakba rendezhető. A kétdimenziós figurális számok egyik fajtáját adják. A püthagoreusok vették észre, hogy a számokat kavicsokkal vagy magokkal szemléltetve azokat különféle módokon el tudják rendezni.  A 10-es szám például háromszög alakba rendezhető (háromszögszámok):

{|
|-
| align="center" |

  
    
      
|}

A 10-et nem lehet négyzetszám alakba rendezni, a 9-et viszont igen:

{|
|-
| align="center" |
    
    
    
|}

Bizonyos számok, például a 36, négyzet és háromszög alakba is rendezhetők (háromszögű négyzetszám):

{|
|-
| align="center" valign="bottom" |
          
          
          
          
          
          
|   
| align="center" valign="bottom" |

  
    
      
        
          
            
              
|}

Megegyezés szerint bármilyen oldalú sokszögszám esetén 1 a legelső szám. A második szám szükségképpen a sokszög csúcsainak száma. A sokszög megnagyobbítása úgy történik, hogy két szomszédos oldalát kiterjesztjük egy pöttyel, majd elvégezzük a pontok közötti szükséges kiegészítést. A következő ábrákon a hozzáadott réteget piros színnel jelöljük.

Háromszögszámok:

Négyzetszámok:

A000290  The squares: a(n) = n^2. 

Ötszögszámok:

A000326 Pentagonal numbers: n(3n-1)/2. 

Hatszögszámok:

A000384  Hexagonal numbers: n(2n-1). 

Ha s a sokszög oldalainak száma, az n-edik s-szögszámot – P(s,n) – a következő képlet adja:

vagy

.

Általánosított sokszögszámok
Az általánosított sokszögszámok ugyanazzal a képlettel állnak elő, mint a „sima” sokszögszámok, de az n értékeire a pozitív egész számok mellett a nullát és a negatív egész számokat is megengedjük.

További információk
The Penguin Dictionary of Curious and Interesting Numbers, David Wells (Penguin Books, 1997) .
Sokszögszámok a MathWorld honlapon

Kapcsolódó szócikkek 
 Figurális számok
 Középpontos sokszögszámok
 Sokszögszámok listája

Számelmélet
Nevezetes számsorozatok
Figurális számok

ru:Последовательность двенадцатиугольника
A 2004. évi nyári olimpiai játékok éremtáblázata

A 2004. évi nyári olimpiai játékok éremtáblázata a 2004. évi nyári olimpiai játékokon érmet nyert nemzeteket tartalmazza. A sorrendet a több nyert aranyérem, ennek egyenlősége esetén a több nyert ezüstérem, ennek egyenlősége esetén a több nyert bronzérem, illetve mindhárom szám egyenlősége esetén az ABC-sorrend határozza meg. A sorrend nem jelenti a részt vevő országok hivatalos – a Nemzetközi Olimpiai Bizottság szerinti – sorrendjét.

(A táblázatban Magyarország és a rendező nemzet csapata eltérő háttérszínnel, az egyes számoszlopok legmagasabb értéke vagy értékei vastagítással kiemelve.)

Változások az éremtáblázaton az olimpia után 
Ez a fejezet az olimpia után az éremtáblázaton történt változásokat sorolja fel.

Lovaglásban a díjugratás egyéni versenyében az ír Cian O’Connor lovának doppingolása miatt az aranyérmét elvették. Helyette a brazil Rodrigo Pessoa lett az aranyérmes. Az amerikai Chris Kappler ezüstérmes, a német Marco Kutscher bronzérmes lett.
Lovaglásban a díjugratás csapatversenyében az első helyen végzett német Ludger Beerbaumt lova doppingolása miatt a német csapat aranyérmét elvették, Beerbaum eredményének kiesése miatt a német csapatot visszasorolták a harmadik helyre. Az amerikai csapat lett az aranyérmes, a svéd csapat pedig az ezüstérmes.
Férfi egyéni időfutam kerékpározásban az amerikai Tyler Hamilton aranyérmét elvették. Helyette az orosz Vjacseszlav Jekimov lett az aranyérmes. Az amerikai Bobby Julich ezüst-, az ausztrál Michael Rogers bronzérmes lett.
Férfi 77 kg-os súlyemelésben az orosz Oleg Perepecsonov bronzérmét elvették. Helyette a török Reyhan Arabacıoğlu lett a bronzérmes.
Férfi súlylökésben az ukrán Jurij Bilonoh aranyérmét elvették. Helyette az amerikai Adam Nelson lett az aranyérmes. A dán Joachim Olsen ezüst-, a spanyol Manuel Martínez bronzérmes lett.
Női diszkoszvetésben a fehérorosz Irina Jatcsanka bronzérmét elvették. Helyette a cseh Věra Pospíšilová-Cechlová lett a bronzérmes.

Jegyzetek

További információk 
 A 2004. évi nyári olimpia adatlapja a sports-reference.com-on

2004
E
Aurelianus római császár

Lucius Domitius Aurelianus, általánosan elterjedt néven Aurelianus császár (Sirmium, 214. szeptember 9. – Konstantinápoly, 275 szeptembere) római császár 270-től haláláig, a katonacsászárok egyike.

Parasztcsaládban született Pannoniában, Sirmium (a mai Szávaszentdemeter) közelében. Katona lett, s erős testalkata, bátor helytállása, vitézsége révén a hadvezérségig emelkedett. Claudius Gothicus lovasságának parancsnoka volt, és mikor a császár meghalt, a Pannoniában állomásozó légiók Aurelianust kiáltották ki császárrá.

Aurelianus jó politikusnak és hadvezérnek bizonyult: 271-ben kiürítette majd átengedte a gótokoknak Dáciát, s békét kötött velük, Itáliából kiverte az alemannokat, visszaszerezte Hispániát, s 271–272-ben és 273-ban sikeres hadjáratot vezetett a "pius Felix Augustus" nevet felvett Vaballathus és anyja, Septimia Zenobia uralkodóasszony ellen, aki független palmyrai királyságot akart alapítani, s Egyiptomot is elfoglalta. 273-ban az utolsó helyi császár, Tetricus harc nélkül adta át Galliát, amit időközben a barbárok többször is feldúltak.

Rómát a tulliusi falnál jóval nagyobb területet körülölelő, 19 kilométeres védőfallal vette körül (Mura Aureliane), ami máig meghatározza a város belső részének szerkezetét. Véget vetett a pénzhamisításoknak, s gondja volt rendbe tenni a birodalom zavaros belügyeit is. A szenátus (senatus) Restitutor orbis terrarum címet adta neki, ami annyit tesz: a földkerekség helyreállítója.

Aurelianus is a keresztényüldöző császárok közé tartozott. Az egyház által számontartott tíz nagy keresztényüldözés egyike fűződik nevéhez. Állítólag mielőtt aláírhatta volna az üldözés szigorítását elrendelő parancsait, meghalt, amit a keresztények égi jelnek tekintettek.

275-ben a perzsák ellen vonulva írnoka, Mnestheus összeesküvést szőtt ellene, melynek a császár áldozatul esett: az írnok, akit egy hazugsága miatt büntetéssel fenyegetett meg Aurelianus, azt híresztelte a tisztek körében, hogy a császár felvette őket a kivégzendők listájára. A hír ugyan nem volt igaz, ám katonák megijedtek, s hogy magukat megmentsék a félt kivégzéstől – agyonütötték a császárt.

Római császárok
Consulok a 3. században
Többszörös római consulok
214-ben született személyek
275-ben elhunyt személyek
Viborg megye

Viborg megye () egykori megye Dániában.

Földrajz
Jylland északnyugati részén, 4122 km²-en terült el. Székhelye Viborg városa volt, amelyről nevét is kapta.

Történelem
A megye területe utoljára 1970-ben változott, amikor összeolvadt az addigi Viborg megye Thisted megyével.

2007. január 1-jétől a közigazgatási reform értelmében megszűnt; nagyobb (déli) része a szintén Viborg központú Midtjylland régió, kisebb (északi) része Nordjylland régió része lett.

Népesség
A megye népessége 2006-ban 234 896 fő volt. Népsűrűsége 57 fő/km értékkel a második legalacsonyabb volt a megyék sorában.

Jegyzetek

Fordítás 
 
 

Dánia közigazgatása
Dánia történelme
Viborg és Nyslott megye

Viborg és Nyslott megye (Viborgs och Nyslotts län, Viipurin ja Savonlinnan lääni) Svédország egyik megyéje volt 1634 és 1721 között, amikor a nystadi béke értelmében Viborgot Oroszországhoz csatolták. A megmaradt területeket Kymmenegårds és Nyslott megyé-nek nevezték át. Ezeket később (1743) ugyancsak Oroszországnak adták át. 1812-ben ezeket a területeket a Finn Nagyhercegséghez csatolták, mint Viborg megye (Viborgs län, Viipurin lääni).

A nöteborgi béke után (1323), különösen a kalmari unió (1397–1521) alatt a viborgi kormányzók sajátságos autonómiával rendelkeztek.

A második világháború után a Szovjetunió elfoglalta legnagyobb részét ezeknek a területeknek és a maradékot átnevezték Kymi tartomány-nak. Az 1997-i reform után Dél-Finnország tartományához csatolták.

Lásd még 
Karélia
Viborg (Oroszország)

Történelmi megyék Svédországban
Nystadi béke

A nystadi béke, amelyet Julián naptár szerint 1721. augusztus 30-án, Gergely-naptár szerinti szeptember 10-én írtak alá Uusikaupunki városában (mai Finnország), véget vetett az 1700 és 1721 közötti nagy északi háborúnak. 

Orosz részről Heinrich Johann Friedrich Ostermann, német származású orosz diplomata kötötte meg a nystadi békét.

A szerződés értelmében Svédország átadta Oroszországnak Észtországot, svéd Livóniát és Ingermanlandot, valamint Karélia legnagyobb részét és Viborg várat. I. Péter cár lett az új uralkodója ezeknek a területeknek, aki a nystadi békekötés után két hónappal felvette az imperator címet, és Oroszország hivatalos elnevezését Orosz Birodalomra változtatta. Ezzel új nagyhatalom született.

Irodalom 
 Stephan Elbern: Frieden – eine verlorene Kunst. Von Kadesch bis Camp David. Nünnerich-Asmus, Mainz 2014, , 115–117 o.: Der Aufstieg Russlands: Das Friedensabkommen von Nystad (1721).

1721
Békeszerződések
Lengyel–svéd háborúk
Svédország történelme
Lengyelország történelme
Szászország történelme
Dánia történelme
Oroszország történelme
Norvégia történelme
Litvánia történelme
Lengyel–svéd kapcsolatok
1721



Események

Határozott dátumú események 
 május 8. – Michelangelo dei Conti bíborost, osimoi püspököt választják meg pápának, aki a XIII. Ince nevet veszi fel.
 augusztus 30. – Aláírják a nystadi békét, amelynek értelmében Svédország jelentős területi engedményeket tesz Oroszországnak.

Határozatlan dátumú események 
 az év folyamán – Johann Sebastian Bach felajánlja a Brandenburgi versenyeket Keresztély Lajosnak (Christian Ludwig) brandenburg tartomány őrgrófjának.

Az év témái

1721 az irodalomban

1721 a tudományban

Születések 
 január 2. – Varjas János, a Debreceni Református Kollégium professzora († 1786)
 február 16. – Carlowszky János, evangélikus kollégiumi igazgató, költő († 1794)
 február 22. – Fáy Dávid Alajos, jezsuita rendi pap, tanár, költő († 1767)
 július 7. – Csernigai Ignác, jezsuita rendi tanár, költő († 1787)
 augusztus 19. – Philipp Friedrich Gmelin, német professzor, aki botanikát és kémiát tanított († 1768)
 október 19. – Joseph de Guignes francia orientalista, sinológus († 1800)
 december 6. – Chrétien-Guillaume de Lamoignon de Malesherbes, francia jogtudós és államférfi, XVI. Lajos ügyvédje († 1794)
 december 29. – Madame de Pompadour, XV. Lajos francia király szeretője († 1764)

Halálozások 
 március 2. – Ebeczky István, katona, kuruc generális (* 1670)
 március 19. – XI. Kelemen, született Giovanni Francesco Albani, arberes származású katolikus pápa 1700-tól haláláig (* 1649)

Jegyzetek 

18. század
1720-as évek



Események és irányzatok 
 aláírják a nystadi békét, amelynek értelmében Svédország jelentős területi engedményeket tesz Oroszországnak

A világ vezetői 
 I. Péter (Oroszország)
 I. Frigyes (Svédország)

 
172
172
Barnard-csillag

A Barnard-csillag (Barnard csillaga, Nyílcsillag) a Kígyótartó (Ophiuchus) csillagkép egyik csillaga, mely arról nevezetes, hogy a Földről nézve a legnagyobb ismert sajátmozgású csillag (eltekintve a Naptól).

Nagyjából 6 fényéves távolságával az ötödik legközelebbi csillag. Csak a Nap és a háromtagú Alfa Centauri rendszer csillagai vannak közelebb. Ennek ellenére olyan halvány, hogy csak távcsővel látható, mivel egy (M4 spektráltípusú) vörös törpe. Látszó fényessége 9,54 magnitúdó.

A csillagot felfedezőjéről, Edward Emerson Barnardról (1857–1923) nevezték el, aki 1916-ban úgy találta, ennek a csillagnak van az összes ismert közül a legnagyobb sajátmozgása, 10,3 ívmásodperc évente. Ez a nagy látszólagos sebesség abból adódik, hogy viszonylag közel van a Naphoz.

Valójában Barnard csillaga meglehetős gyorsan, 140 km/s sebességgel közeledik a Naphoz, és 11 700 körül mintegy 3,8 fényévnyire meg fogja közelíteni.

Bár a csillag mintegy 10 milliárd éves, magjában még mindig „ég” a hidrogén.

Tömege nem éri el a Nap tömegének 17%-át. Ahogy a vörös törpék általában, szabad szemmel nem észlelhető. Ha a Nap helyére tennénk gondolatban, a telihold fényének alig százszorosával világítana az égen.

A Barnard-csillag körül csillagászok két Jupiter méretű bolygót is feltételeztek, ezek azonban hamis észleléseknek bizonyultak.

Források 

 E. E. Barnard, "A small star with large proper motion", Astronomical Journal 29 (1916) 181–183 (1916AJ…..29..181B)

További információk 
 SolStation.com: Barnard's Star
 ARICNS 4C01453  – technical data for Barnard's Star

Csillagok
M színképtípusú csillagok
Bohuslän tartomány

Bohuslän Nyugat-Svédország egyik tartománya. Szomszédai Dalsland és Västergötland tartományok. A roskildei béke értelmében ez a volt norvég tartományt Svédországhoz csatolták.

Megye 

Sok évig Bohuslän Göteborg várossal együtt Göteborg és Bohus megyét alkotta, de 1999-ben Västra Götaland megyébe olvasztották bele.

Történelem 

városok:

 Kungälv (kb. 1100)
 Lysekil (1903)
 Marstrand (kb. 1200)
 Strömstad (1672)
 Uddevalla (1498)

Bohuslän 1658-ban került Svédország birtokába.

Földrajz 

Carlsten várát a  17. században építették. Egy ideig szabad kikitő volt és az egyetlen zsinagóga is itt volt abban az időben.

Kultúra 

A tartományban a götalandi dialektus több formáját is beszélik. Mivel Norvégiához tartozott, a nyelvben norvég maradványok is vannak. Bohuslan szóról szóra azt jelenti, hogy Bohus birtoka.

A tanumi kőbevésések 2500–3000 évesek és az UNESCO világörökségkény tartja nyilván. A képeken a mezőgazdasági élet van ábrázolva hajókkal, állatokkal és emberekkel.

Címer 
Fő szócikk: Bohuslän tartomány címere

Bohuslän a címerét X. Gusztáv Károly temesésekor (1660) kapta a címerét. A címer azonos a Kungälv város címerével. 1962-ben bevezették a megye címerét, amely erre a címerre alapozódik.

Jegyzetek

További információk 
 Bohuslän – Hivatalos honlap

Svédország tartományai
Roskildei béke

A roskildei békét 1658. február 26-án írták alá a dániai Roskilde városban, miután X. Károly Gusztáv svéd király 1658. február 11-én elfoglalta Sjælland szigetét. A béke érdekében III. Frigyes, Dánia–Norvégia királya kénytelen volt feláldozni országa területének majdnem a felét. Át kellett adnia Károly Gusztávnak a teljes Skånelandot, azaz Hallandot, Blekingét, Skånét és Bornholm szigetét, valamint Trøndelag és Bohuslän norvég tartományokat.

Előzmények

A roskildei szerződés célja az 1655 óta zajló északi háború lezárása lett volna. A roskildei békét a taastrupi szerződés előzte meg 1658. február 18-án.

A szerződés tartalma

A béketárgyalások záró aktusaként a békeszerződést 1658. február 26-án a roskildei székesegyházban.

Következmények
A területi szerzemények nem elégítették ki X. Károly Gusztáv svéd királyt. Nem hallgatott tanácsadóira, és öt hónappal a roskildei békekötés után másodszor is megtámadta Dániát. Kezdeti jelentős svéd sikerek után Dánia szövetségesei (Hollandia, a Német-római Birodalom, Lengyelország és a Brandenburgi Választófejedelemség) beléptek a háborúba. Koppenhága sikeres védelme és Trondheim visszafoglalása után Svédország súlyos hadi helyzetbe jutott. A háborút tovább is folytatni akaró X. Károly Gusztáv király 1660 februári elhunyta lehetőséget adott béketárgyalások megkezdésére, így 1660 májusában megszületett a koppenhágai békeszerződés, amely visszaadta Trøndelag tartományt (Trondheim várost és vidékét) Norvégiának és Bornholm szigetét Dániának (pontosabban utóbbit III. Frigyes dán királynak, mint magánbirtokot).

Jegyzetek

Források 

1658
1660
Békeszerződések
Lengyel–svéd háborúk
Dánia történelme
Svédország történelme
Koppenhágai béke

A koppenhágai békét 1660. május 27-én írták alá Svédország és Dánia–Norvégia képviselői. Az 1655–60 között zajló északi háborúban a dánok által kivívott győzelmek és X. Károly Gusztáv halála békére kényszerítette a svédeket.

Előzmények

Tárgyalások
Az érdemi tárgyalások megkezdését sokáig késleltette III. Frigyes dán király ragaszkodása az összes volt dán terület maradéktalan visszaadásához. Szövetségesei támogatták ebben. Mazarin francia főminiszter, Svédország szövetségese katonai invázióval fenyegette meg Hollandiát, ha továbbra is Dániát támogatja. Emiatt a Michiel de Ruyter vezette holland hadiflotta, amely addig Landskrona kikötőjébe beszorítva tartotta a svéd flottát, 1660. március 8-án elhajózott. Frigyes ezt követően engedni kényszerült, az érdemi tárgyalások (a szövetséges államok közvetítésével) megindultak, de a nézetek sokfélesége miatt nagyon lassan haladtak. Március 24-én közvetlen dán–svéd tárgyalások kezdődtek, a közvetítők kihagyásával, az új svéd katonai ostromtábor és katonaváros, Carlstad és Koppenhága városa között félúton felhúzott sátortáborban. (Carlstad helyén ma Koppenhága Bellahøj és Brønshøj nevű kerületei állnak). Néhány nap alatt megszületett a megállapodás. 1660. március 27-én aláírták a dán–svéd békeszerződést.

A szerződés tartalma

A békeszerződés nem volt előnyös a dánok számára (habár szövetségeseinek, Hollandiának, a Német-római Birodalomnak, Lengyelországnak és a Brandenburgi Választófejedelemségnek) katonai segítségével nagy győzelmeket aratott). Az ezt megelőző, 1658-as roskildei béke értelmében elvesztett területek Svédország birtokában maradtak, Dánia csak Trøndelag tartományt (Trondheim várost és vidékét), valamint Bornholm szigetét kapta vissza.

Következmények

Jegyzetek

Források

1660
Békeszerződések
Lengyel–svéd háborúk
Dánia történelme
Norvégia történelme
Svédország történelme
Lengyelország történelme
Németország történelme
Litvánia történelme
Koppenhága
Az elegáns univerzum

Brian Greene: Az elegáns univerzum, Szuperhúrok, rejtett dimenziók és a végső elmélet kihívása

A húrelméletet művelő szerző izgalmas ismeretterjesztő írása a húrelméletről. A könyvből Amerikában filmsorozatot készítettek a szerző kommentálásával.

A 20. század során három alapvető konfliktus volt a fizikában.
 Az első a newtoni mechanika összeegyeztethetetlensége Maxwell elméletével a fénysebesség értékével kapcsolatban az egymáshoz képest mozgó rendszerekben. Ezt oldotta fel Einstein a speciális relativitáselmélettel.
 A speciális relativitáselmélet szerint semmi nem terjedhet a fénysebességnél gyorsabban, a gravitáció sikeres elmélete pedig ezt feltételezi. Ennek feloldására az általános relativitáselmélet volt képes, amit szintén Einstein dolgozott ki.
 A harmadik konfliktus az általános relativitáselmélet összeegyeztehetetlensége a kvantummechanikával. Az előbbit nem tudjuk használni nagyon kicsi méretek esetén. A megoldására esélyes jelölt a húrelmélet, amely szerint a különböző elemi részecskék egy húr különböző rezgési módozatai.

A könyv a fent leírt teljes fejlődési folyamatot végigkíséri. Szemléletesen bemutatja a kétféle relativitáselmélet és a kvantummechanika fontosabb jellemzőit. Majd erre építve bemutatja a húrelmélet fejlődését a kezdeti időktől, amikor nem fogadták el több hiányossága miatt a jelenlegi helyzetig, amikor több elemmel kiegészülve nem mond ellent a tapasztalatnak, és sok dolgot egyszerűbben magyaráz, mint a pontszerű testeket feltételező standard modell, csupán az egyenletek matematikai megoldása jelent gondot.(A szerző szerint a húrelmélet letisztulására valószínűleg szükség lesz a mi századunkra.)

A jelenlegi elmélet természetes módon vezet a szuperszimmetriához, a felcsavart kis kiterjedésű rejtett dimenziókhoz és pár egyéb szokatlan dologhoz. Cserébe viszont természetesen adódik belőle a gravitáció, és valószínűleg elérhető vele az alapvető kölcsönhatások egységes tárgyalása.

A könyv olvasásához elegendő a középiskolai szintű fizikaismeret, de megértéséhez nem mellőzhető a szellemi erőfeszítés. Ezért cserébe az olvasó belepillantást nyerhet egy érdekes elmélet alakulásába.

Az elegáns univerzum. Szuperhúrok, rejtett dimenziók és a végső elmélet kihívása; ford. Gergely Árpád László; Akkord, Bp., 2003 (Talentum tudományos könyvtár)

További információk 
 A Nova oldala: The Elegant Universe filmváltozat, kiegészítő anyagok a témához angolul
 Másik leírás a könyvről

Elegans univerzum
1999 könyvei
Brian Greene

Brian Greene (New York, 1963. február 9. –) fizikus, a szuperhúrelmélet kiemelkedő kutatója.

Diplomáját a Harvard Egyetemen szerezte, az Oxfordi Egyetemen doktorált 1987-ben. 1996-ban került a Columbia Egyetemre, ahol a matematika és a fizika professzora.

Az elegáns univerzum és a The Fabric of the Cosmos (A kozmosz szövete) című ismeretterjesztő könyvek szerzője. Vegetariánus.

Tudományos eredményei 
Brian Greene az egyik atyja a kétféle Calabi-Yau tér közötti tükörszimmetriának (a conifold és az orbifold közöttinek).
David Morrisonnal és Andrew Stromingerrel megmutatták, hogy a húrelmélet topológiája megváltozhat a conifold pontban.
Jelenleg a húrelmélet kozmológiai vonatkozásait tanulmányozza, különösképp annak a plancki fizikán túli lenyomatát a kozmikus mikrohullámú háttérsugárzásban, és a brane-gáz kozmológiát, amely várhatóan megmagyarázza, hogy miért van a körülöttünk levő térnek három kiterjedt dimenziója.

Magyarul 

Az elegáns univerzum. Szuperhúrok, rejtett dimenziók és a végső elmélet kihívása; ford. Gergely Árpád László; Akkord, Bp., 2003 (Talentum tudományos könyvtár)
A kozmosz szövedéke. A tér, az idő és a valóság szerkezete; ford. Koronczay Dávid, Marschalkó Gábor; Akkord, Bp., 2011 (Talentum tudományos könyvtár)
Utazás az idők végezetéig. Anyag, élet és értelem egy fejlődő univerzumban; ford. Both Előd; Akkord, Bp., 2021 (Talentum tudományos könyvtár)

Jegyzetek

További információk 
 TED:Brian Greene a húrelméletről – magyar felirattal (@ted.com)
 Brian Greene (@phys.columbia.edu) 
 „A húrelmélet jövője – Beszélgetés Brian Greene-vel”. Scientific American. (angol)

Amerikai fizikusok
Vegetáriánusok
1963-ban született személyek
Élő személyek
Szakírók
Amerikai egyetemi, főiskolai oktatók
Blekinge tartomány

Blekinge Svédország déli országrészének, Götalandnak egyik történelmi tartománya. Szomszédai Småland, Skåne tartományok és a Balti-tenger. Területe egybeesik a modern közigazgatási egység, Blekinge megye, területével.

Történelem 
1971 előtt városi jogot kapott településeI:

 Karlshamn (1664)
 Karlskrona (1680)
 Ronneby (1387)
 Sölvesborg (1445)

Blekinge tartomány valamikor Dániához tartozott Skåne és Halland tartományokkal együtt. 1658-ban a roskildei békeszerződéssel Svédországhoz csatolták.

Földrajz 
Blekinge tartománynak nagyon szép szigetvilága van. Az aránylag meleg éghajlata miatt itt minden mérsékelt égövi növény megterem amiért sokszor Svédország kertjének is nevezik.

Kultúra 
A tartományban a götalandi dialektus több formáját is beszélik. Mivel Dániához tartozott, a nyelvben dán befolyás is megfigyelhető. A blekinge szó a bleke jelzőből jön, ami a tenger nyugodtságát jelenti.

Karlskrona közel 300 évig a legfontosabb hajóbázisa volt Svédországnak, 1998-ban az UNESCO a világörökség részének nyilvánította.

Címer 
.
A tartomány 1660-ban, X. Károly Gusztáv svéd király temetésekor kapta a címerét.

Jegyzetek

További információk 
 Blekinge – Hivatalos honlap

Svédország tartományai